CELEX: 32020R0725
Language: bg
Date: 2020-05-26 00:00:00
Title: Регламент за изпълнение (ЕС) 2020/725 на Комисията от 26 май 2020 година относно класирането на някои стоки в Комбинираната номенклатура

2.6.2020   
               
               
                  BG
               
               
                  Официален вестник на Европейския съюз
               
               
                  L 170/12
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/725 НА КОМИСИЯТА
         от 26 май 2020 година
         относно класирането на някои стоки в Комбинираната номенклатура
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
         като има предвид, че:
         
                     1)
                  
                  
                     С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87 (2) на Съвета, е необходимо да се приемат мерки относно класирането на стоките, посочени в приложението към настоящия регламент.
                  
               
                     2)
                  
                  
                     Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат също така и за всяка друга номенклатура, която изцяло или частично се основава на нея или която добавя допълнителни подраздели към нея и която е създадена със специални разпоредби на Съюза, с оглед на прилагането на тарифни и други мерки, свързани с търговията със стоки.
                  
               
                     3)
                  
                  
                     Съгласно тези общи правила стоките, описани в колона 1 от таблицата в приложението, следва да бъдат класирани в кодовете по КН, посочени в колона 2, на основание на посоченото в колона 3 от същата таблица.
                  
               
                     4)
                  
                  
                     Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да се ползва от титуляря за известен срок по силата на член 34, параграф 9 от Регламент (ЕС) № 952/2013. Този срок следва да бъде три месеца.
                  
               
                     5)
                  
                  
                     Комитетът по Митническия кодекс не е представил становище в срока, определен от неговия председател,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Стоките, описани в колона 1 от таблицата, поместена в приложението, се класират в Комбинираната номенклатура в кода по КН, посочен в колона 2 от същата таблица.
         
         
            Член 2
            Обвързващата тарифна информация, която не е в съответствие с настоящия регламент, може да продължи да се ползва по силата на член 34, параграф 9 от Регламент (ЕС) № 952/2013 за срок от три месеца от датата на влизане в сила на настоящия регламент.
         
         
            Член 3
            Настоящият регламент влиза в сила на двадесетия ден след публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 26 май 2020 година.
            
               
                  За Комисията,
               
               
                  от името на председателя,
               
               Philip KERMODE
               
                  И.д. генерален директор
               
               
                  Генерална дирекция „Данъчно облагане и митнически Съюз“
               
            
         
         
            (1)  ОВ L 269, 10.10.2013 г., стр. 1.
         
            (2)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).
      
      
         
            ПРИЛОЖЕНИЕ
            
                        Описание на стоките
                     
                     
                        Класиране (код по КН)
                     
                     
                        Основания
                     
                  
                        (1)
                     
                     
                        (2)
                     
                     
                        (3)
                     
                  
                        Продукт, състоящ се от следните съставки (тегловно съдържание в проценти):
                        въглеводороди (предимнопарaфинови и нафтенови) 94,4
                        n-бутилов ацетат 5,6
                        Продуктът се предлага за използване като сложен органичен разтворител за разтваряне на бои, лакове и китове.
                        Продуктът се предлага в 210-литрови варели, в 1 000 -литрови контейнери или в насипно състояние.
                     
                     
                        3814 00 90 
                     
                     
                        Класирането се определя от Общи правила 1 и 6 за тълкуване на Комбинираната номенклатура и от описанието на кодове по КН 3814 00  и 3814 00 90 .
                        Класиране в позиция 2710 се изключва, тъй като сложни органични разтворители и разредители са посочени или включени другаде (вж. също Обяснителните бележки към Комбинираната номенклатура за подпозиции 2710 12 11  до 2710 19 99 , точка II. 3., буква з).
                        Позиция 3814 включва сложни органични разтворители и разредители, които съдържат повече от 70 тегл. % нефт (вж. също Обяснителните бележки към Хармонизираната система за позиция 3814, първи параграф).
                        Текстът на позиция 3814 е по-конкретен от текста на позиция 2710, тъй като обхваща не само състава, но и употребата на продукта (вж. също мнение 3814.00/3 за класиране в Хармонизираната система).
                        Поради това продуктът следва да бъде класиран в код по КН 3814 00 90  като „друг сложен органичен разтворител“.